
הכנסת העשרים
מושב רביעי
<פרוטוקול מס' 679>
מישיבת ועדת העבודה, הרווחה והבריאות
יום שלישי, כ"ט בטבת התשע"ח (16 בינואר 2018), שעה 15:30
<סדר היום:>
<תקנות שוויון זכויות לאנשים עם מוגבלות (התאמות נגישות פרטנית לתלמיד ולהורה), התשע"ה-2015 - מליאת ועדה>
נכחו:

<חברי הוועדה:> 
אילן גילאון – מ"מ היו"ר
<מוזמנים:> 
	מירב צדוק
	–
	סגנית מנהל אגף בינוי ותקצוב, משרד החינוך

	רונית שרביט
	–
	מפקחת ארצית, אגף לחינוך מיוחד, משרד החינוך

	מימי פלאצי
	–
	מפקחת ארצית, אגף לחינוך מיוחד, משרד החינוך

	שולמית כהן
	–
	מפקחת ארצית, אגף לחינוך מיוחד, משרד החינוך

	רויטל בר
	–
	מפקחת ארצית, אגף לחינוך מיוחד, משרד החינוך

	ליאת מזרה
	–
	מדריכה ארצית בנושא נגישות, משרד החינוך

	יעל בכר
	–
	מדריכה ארצית, אגף לחינוך מיוחד, משרד החינוך

	עדי נועם סביר
	–
	עו"ד, הלשכה המשפטית, משרד החינוך

	אילן שי
	–
	עו"ד, הלשכה המשפטית, משרד החינוך

	עדן אברהם
	–
	עו"ד, משרד המשפטים

	דניאל לורברבוים
	–
	רפרנט חינוך, אגף התקציבים, משרד האוצר

	ערן טמיר
	–
	עו"ד, היועץ המשפטי, נציבות שוויון לאנשים עם מוגבלות, משרד המשפטים

	אמיתי שוחט
	–
	מנהל תחום שילוב בחינוך, נציבות שוויון לאנשים עם מוגבלות, משרד המשפטים

	איריס גוראל
	–
	אדריכלית, ממונת נגישות ארצית, נציבות שוויון לאנשים עם מוגבלות, משרד המשפטים

	רות דיין מדר
	–
	מנהלת תחום חברה, מרכז השלטון המקומי

	טל בוסידן
	–
	מתורגמן לשפת הסימנים, ערוץ הכנסת

	טליה דוד
	–
	עו"ד, לשכת עורכי הדין

	נתי ביאליסטוק כהן
	–
	מנכ"ל המרכז לעיוור בישראל

	ראובן ברון
	–
	מורשה נגישות השירות, המרכז לעיוור בישראל

	יוסף לוי
	–
	המרכז לעיוור

	גל רוקניאן
	–
	מורשית נגישות השירות, המכון לקידום החירש

	בועז אחד העם
	–
	המכון הישראלי ללימודי חירשות

	נועה ביתן
	–
	עו"ד, אקי"ם ישראל

	אביבית ברקאי אהרונוף
	–
	עו"ד, בזכות

	אסתר קרמר
	–
	קואליציית הורים לילדים עם צרכים מיוחדים

	הניה מרמורשטיין
	–
	מנהלת על"ה

	דן קדרון
	–
	תנו יד לחירש ונכים למען נכים

	מרים בר ניר
	–
	עוצמה - פורום ארצי של משפחות נפגעי נפש

	ארנה מילוא
	–
	עוצמה - פורום ארצי של משפחות נפגעות נפש

	מיכל שיק הר-טוב
	–
	עו"ד, היועצת המשפטית, עמותת נגישות ישראל

	ששון יונת ימין
	–
	מוזמן/ת

	סיון יעקובסון
	–
	מוזמן/ת

	יעל וייס ריינד
	–
	מוזמן/ת


<ייעוץ משפטי: >
אייל לב ארי

<מנהל/ת הוועדה:>
אתי שבתאי
<רישום פרלמנטרי:>
אהובה שרון, חבר תרגומים

<תקנות שוויון זכויות לאנשים עם מוגבלות (התאמות נגישות פרטנית לתלמיד ולהורה), התשע"ה-2015 - מליאת ועדה>
<היו"ר אילן גילאון:>
אני פותח את מליאת ועדת העבודה, הרווחה והבריאות.

מי בעד אישור תקנות שוויון זכויות לאנשים עם מוגבלות (התאמות נגישות פרטנית לתלמיד ולהורה), התשע"ה-2015 כפי שסוכם עד כה? מי נגד? מי נמנע?

הצבעה

בעד – פה אחד
תקנות שוויון זכויות לאנשים עם מוגבלות (התאמות נגישות פרטנית לתלמיד ולהורה), התשע"ה-2015 – נתקבלו.

<היו"ר אילן גילאון:>
התקנות אושרו פה אחד.

<מיכל שיק הר טוב:>
אני חייבת לציין שמאז הצטרפתי לעמותת נגישות ישראל שזה היה ב-2010, קרי, שבע שנים, אני זוכרת דיונים על התקנות האלה.

<קריאה:>
מ-2007 אנחנו עם הדבר הזה.

<מיכל שיק הר טוב:>
אני כן יכולה להגיד שבשנתיים, שנה וחצי האחרונות, יש דיונים אינטנסיביים מטורפים כאן של כל הארגונים המהממים, אם זה "בזכות" וחבל שרויטל מקואליציית ההורים לא כאן כי היא חלק בלתי נפרד מהשינוי הזה.

<היו"ר אילן גילאון:>
אני עומד לדבר אתה כי היא כתבה לי SMS.

<מיכל שיק הר טוב:>
אני חושבת שהיא שוגה אבל אני גם לוקחת על עצמי לשכנע אותה.

<היו"ר אילן גילאון:>
זאת לא פעם ראשונה שהיא שוגה, אבל.

<מיכל שיק הר טוב:>
אני רוצה להודות לנציגות, לערן ולאמיתי, באופן אישי. גם לך אילן שי, למרות שהעברת אותי הרבה מדורי גיהינום, אני רוצה להודות. תודה רבה לאייל. נכון שאתם עובדי ציבור ואתם אמורים לשרת את הציבור, אבל זה לא מובן מאליו. גם אייל, הזמינות שלו. כולנו כאן הצקנו לכלכם. בעיני זה רגע היסטורי.

<היו"ר אילן גילאון:>
אני מאוד אוהב את מה שאת אומרת אבל אני מבקש שהלא מובן מאליו יהפוך למובן מאליו. אנשים כאן משרתים ציבור, מקבלים משכורת, זה תפקידם, משכורת בכלל לא גרועה כפי שאתם יכולים לראות. זה צריך להיות המובן מאליו. מה שמעבר לנורמה הזאת, זה הלא מובן מאליו. אני יודע שנורא קל להצטיין כאן כי אין ציפיות גדולות, אבל כדאי שאנחנו נשנה את זה. כדאי שאנחנו בכלל נשנה את המארג של העבודה שלנו כאן כי אפשר כאן בכל כך קלות לעשות חיים הרבה יותר טובים עם הרבה פחות מאבקים והרבה פחות מריבות אם אנחנו באמת נעשה את התפקידים שלנו.

לכן, מה שלא מובן מאליו, הוא יהיה המובן מאליו. כל האקסטרות, אנחנו נודה עליהן.

<מיכל שיק הר טוב:>
אמן ואמן.

<קריאה:>
אני אומר עוד משפט. אני חושב שהשיח שנוצר כאן בין הארגונים לבין, אני אגיד משרדי הממשלה ומשרד החינוך והפתיחות של משרד החינוך והארגונים, אני באמת מקווה שזה יישאר ורק יתעצם. תודה רבה לכולם. תודה רבה למשרד החינוך.

עוד דבר אחד קטן. אמרנו שהיום יום חג אבל היום הוא ערב חג כי מחר יום הולדת של אייל. אני חושב שמגיעות לו ברכות.
<ראובן ברון:>
אני רוצה להגיד תודה למשרד החינוך. באמת עברנו מההתחלה, מההצעה הראשונה ועד היום, עברנו שינוי. אני באמת חושב שהמפתח הוא יחסי אמון כי היו כאן חששות, היו כאן כעסים, היה כאן אי אמון אבל בסופו של דבר אתם אחראים על הילדים שלנו. אתם אלה שצריכים את החומר ואת ההנגשה והכול. השלטון המקומי, אנחנו מודים גם לכם. אנחנו רוצים ללכת אתכם יד ביד. זו רק ההתחלה. כל הכבוד לכולכם. תודה רבה.

<היו"ר אילן גילאון:>
תודה רבה לכולם.

<הישיבה ננעלה בשעה 15:35.>

